
Številka: 35380-2/2026-2562-13
Datum:   11. 6. 2026


Občina Dolenjske Toplice
Sokolski trg 4
8350 Dolenjske Toplice



ZADEVA: Mnenje o ustreznosti predlaganih poimenovanj ulic



Komisija za standardizacijo zemljepisnih imen (v nadaljevanju: komisija) je na podlagi dopisa Občine Dolenjske Toplice št. 350-1/2020 z dne 3. 6. 2026 ponovno obravnavala ustreznost predlaganih poimenovanj novih ulic v naselju Dolenjske Toplice.

Po temeljiti ponovni preučitvi je Komisija za standardizacijo zemljepisnih imen odločila, da vztraja pri svojem mnenju št. 35380-2/2026-2562-3, izdanem 25. marca 2026.

Komisija za standardizacijo zemljepisnih imen zastopa stališče, da je pri imenih ulic zaradi identifikacijsko jasnejše razmejitve med ledinskimi imeni in imeni ulic, potrebna uvedba jedra (tj. ulica, cesta, steza, pot, trg ...) ter ustreznega predložnega dela pred ledinskim imenom. Ledinska in druga
imena brez kakršnih koli dodatkov kot ulična poimenovanja so identifikacijsko šibka, saj jasno ne
razmejujejo med npr. ledinskim in uličnim imenom in zato lahko povzročajo komunikacijski šum.


V odloku o določitvi imena naselja/ulice mora biti ime naselja/ulice zapisano skladno z mnenjem delovnega telesa vlade, pristojnega za standardizacijo zemljepisnih imen (tretji odstavek 17. člena ZDOIONUS). V primeru ugotovljenega neupoštevanja mnenja Komisije za standardizacijo zemljepisnih imen (delovnega telesa vlade, pristojnega za standardizacijo zemljepisnih imen) se na njen predlog skladno z Zakonom o lokalni samoupravi in Zakonom o državni upravi sproži postopek nadzora zakonitosti odloka o določitvi imena naselja/ulice, v katerem mnenje ni upoštevano.


Lep pozdrav.


Dr. Matjaž Geršič
      predsednik

